# Beckó

### A Wikipédiából, a szabad lexikonból.

Beckó (szlovákul Beckov, németül Beckow) község Szlovákiában, a Trencséni kerület Vágújhelyi járásában.

## [szerkesztés] Fekvése

Vágújhelytől 7 km-re északkeletre a Vág bal partján fekszik.

Beckó várának látképe

## [szerkesztés] Nevének eredete

A falu a várról kapta a nevét. A vár régi magyar neve Bolondóc, amely a monda szerint onnan ered, hogy Stíbor vajda udvari bolondjának Beckónak építtette.

## [szerkesztés] Története

A vár 12. században már állott, mint Bolondóc királyi ispánság központja. A monda szerint Stíbor vajda udvari bolondjának, Beckónak építtette. 1208-ban Blundix, 1229-ben Bolondus néven említik. A 13. század végén került Csák Máté birtokába. Halála után (1321), királyi vár 1388-ig. 1388 és 1434 között volt a Stíbor családé, mint királyi adomány. A török időkben a települést a várhoz kapcsolódó fal is védte. 1599-ben a török sikertelenül ostromolta. Várát a kurucok sem tudták elfoglalni, de a várost Ocskay László csapatai két ízben, 1707. október 13-án és 1708. január 16-án is feldúlták. A fellegvár a Rákóczi-szabadságharcot még épségben átvészelte, de 1729-ben vigyázatlanság miatt leégett, és többé nem építették újjá.

1910-ben a falunak 1425, többségben szlovák lakosa volt, jelentős német és magyar kisebbséggel. A trianoni békeszerződésig Trencsén vármegye Trencséni járásához tartozott.

A vár madártávlatból

## [szerkesztés] Látnivalók

- A Vág melletti magányos mészkősziklán állnak várának tekintélyes maradványai.
- A Mednyánszky-kúria 1540-ben épült.
- Kegytemploma gótikus reneszánsz stílusú, amely Mária-ünnepekor búcsújáróhely.
- Szép barokk ferences temploma és kolostora van.

## [szerkesztés] Híres emberek

- Itt született 1819. június 28-án Mednyánszky László honvédőrnagy, Lipótvár erődítési igazgatója, a szabadságharc vértanúja.
- Itt született 1824. július 9-én Mednyánszky Sándor Cézár római katolikus lelkész, a honvédsereg főlelkésze
- Itt született Mednyánszky László festőművész 1852-ben

## [szerkesztés] Külső hivatkozások

- Hivatalos oldal
- Fotók a várról
- Beckó vára (szlovák nyelvű ismertető sok képpel)
- Községinfó
- Beckó Szlovákia térképén
- Blundi.sk
- Skrz.sk
- Slovakheritage.org
- Skonline.sk
- Muzeum.sk
- Muzeumtn.sk
- Spectacularslovakia.sk
- Jamesak.sk
- Beckó vára műholdról

A Vágújhelyi járás települései
Vágújhely (Nové Mesto nad Váhom) Alsószernye (Dolné Srnie) · Alsóvisnyó (Višňové) · Beckó (Beckov) · Bogoszló (Trenčianske Bohuslavice) · Borsós (Hrachovište) · Bosác (Bošáca) · Botfalu (Bzince pod Javorinou) · Brunóc (Brunovce) · Császtó (Častkovce) · Csejte (Čachtice) · Felsőleszéte (Podolie) · Felsőszerdahely (Horná Streda) · Gallyas (Haluzice) · Kalános (Kalnica) · Kismodró (Modrovka) · Kocsóc (Kočovce) · Lobonya (Lubina) · Morvamogyoród (Moravské Lieskové) · Nagymodró (Modrová) · Nemesváralja (Zemianske Podhradie) · Ocskó (Očkov) · Ótura (Stará Turá) · Patvaróc (Potvorice) · Pobedény (Pobedim) · Považany · Szentmiklósvölgye (Stará Lehota) · Temetvény (Hrádok) · Újbosác (Nová Bošáca) · Újszabadi (Nová Lehota) · Vághorka (Hôrka nad Váhom) · Vágluka (Lúka) · Vágújfalu (Nová Ves nad Váhom) · Vagyóc (Vaďovce)

A lap eredeti címe "http://hu.wikipedia.org../../../b/e/c/Beck%C3%B3.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina